‘Tiener’ se oorskot in Cato Manor gekry(Argieffoto: Hansie Linde) Die KwaZulu-Natalse polisie het ŉ beroep op mense gedoen om na vore te kom met inligting nadat menslike oorskot, vermoedelik dié van ŉ tiener, verlede week in Cato Manor aangetref is. Kol. Thembeke Mbele, polisiewoordvoerder, sê die oorskot is Donderdag omstreeks 12:30 by Scelobarlaan in Cato Manor gevind. Die liggaam was erg geskend en ŉ saak van moord is aanhangig gemaak. Die jong slagoffer se identiteit is egter steeds onbekend en die polisie het enigiemand met inligting oor die voorval, of wat kan help om die slagoffers se naasbestaandes op te spoor, gevra om die ondersoekbeampte by 072 885 8036 of 031 203 3005/7 te bel.